|  |
| --- |
| Številka: 032-136/2021/34 |
| Ljubljana, 22. 6. 2022 |
| EVA: / |
| **GENERALNI SEKRETARIAT VLADE REPUBLIKE SLOVENIJE**Gp.gs@gov.si |
| **ZADEVA:** Odločba o odobritvi sodelovanja pri ustanovitvi Evropskega združenja za teritorialno sodelovanje »Poti prihodnosti Ljubljana – Novo mesto – Karlovec – Zagreb« – **predlog za obravnavo**  |
| **1. Predlog sklepa vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … sprejela naslednjiS K L E PVlada Republike Slovenije izda odločbo, s katero se Razvojnemu centru Novo mesto, svetovanje in razvoj d.o.o. in občinam Škofljica, Grosuplje, Ivančna Gorica, Trebnje, Mirna Peč, Semič, Črnomelj, Metlika in Mestni občini Novo mesto ter Slovenskim železnicam, d.o.o. odobri sodelovanje pri ustanovitvi EZTS »Poti prihodnosti Ljubljana – Novo mesto – Karlovec – Zagreb«, s sedežem v Republiki Sloveniji, Podbreznik 15, Novo mesto.  Barbara Kolenko Helbl Generalna sekretarka  Sklep prejmejo:- Ministrstvo za javno upravo- Razvojni center Novo mesto, svetovanje in razvoj d.o.o.- Služba Vlade Republike Slovenije za zakonodajo. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Mateja Mahkovec v. d. generalne direktorice Direktorata za lokalno samoupravo, nevladne organizacije in politični sistem, MJU
* dr. Roman Lavtar, vodja Sektorja za lokalno samoupravo, DLSNOPS, MJU
* Samira Ališič Kovač, sekretarka, Sektor za lokalno samoupravo, DLSNOPS, MJU
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| V okviru ureditve čezmejnega sodelovanja samoupravnih lokalnih skupnosti v državah članicah EU država članica na podlagi vloge občine ali drugega subjekta iz 3. člena Uredbe o izvajanju Uredbe (ES) o ustanovitvi evropskega združenja za teritorialno sodelovanje (Uradni list RS, št. 24/15; v nadaljevanju: uredba) z odločbo odobri sodelovanje pri ustanovitvi Evropskega združenja za teritorialno sodelovanje (EZTS) in članstvo teh oseb v EZTS. Gre za samostojno pravno osebo javnega prava, ki s ciljem pospeševanja čezmejnega sodelovanja in uresničevanja kohezijske politike EU združuje samoupravne lokalne skupnosti iz dveh ali več držav članic EU ter izvaja skupne aktivnosti. V ugotovitvenem postopku je bilo ugotovljeno, da je Razvojni center Novo mesto, svetovanje in razvoj d.o.o. oddal vlogo za odobritev sodelovanja pri ustanovitvi EZTS, v kateri je v imenu Občine Škofljice, Občine Grosuplje, Občine Ivančna Gorica, Občine Trebnje, Občina Mirna Peč, Občine Semič, Mestne občine Novo mesto, Občine Črnomelj, Občine Metlika in Slovenskih železnic d.o.o. ter v svojem imenu zaprosil za izdajo odločbe vlade na podlagi 7. člena uredbe. Ministrstvo, pristojno za lokalno samoupravo ugotavlja, da občine in oba gospodarska subjekta izpolnjujejo z uredbo predpisane pogoje, in sicer gre za občine, navedene v peti alineji 3. člena uredbe in v primeru obeh gospodarskih subjektov za osebi javnega prava, ki imata status naročnika po Zakonu o javnem naročanju in kot takšna sodita med subjekte, ki imajo pravico po pravu Republike Slovenije, da sodelujeta pri ustanovitvi EZTS. Odločba vlade ne prejudicira programskih in finančnih odločitev glede evropskega teritorialnega sodelovanja.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR: NE**/ |
| **7.b Predstavitev ocene finančnih posledic pod 40.000 EUR:**Ustanovitev Evropskega združenja za teritorialno sodelovanje nima finančnih posledic za proračun Republike Slovenije. Ustanoviteljice v svojih proračunih zagotovijo sredstva za delovanje EZTS.  |
| **8. Predstavitev sodelovanja z združenji občin:** |
| Vsebina predloženega predpisa vpliva na:* pristojnost občin
 | NE |
| Predpis je bil poslan v mnenje:* Skupnosti občin Slovenije SOS:NE
* Združenju občin Slovenije ZOS: NE
* Združenju mestnih občin Slovenije ZMOS: NE

Gradivo se nanaša izključno na občine ustanoviteljice EZTS, zato sodelovanje združenj občin ni potrebno. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja:  | NE |
| / |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Sanja Ajanović Hovnik MINISTRICA |

**PRILOGA:** Odločba, s katero se Razvojnemu centru Novo mesto, svetovanje in razvoj d.o.o. in občinam Škofljica, Grosuplje, Ivančna Gorica, Trebnje, Mirna Peč, Semič, Črnomelj, Metlika in Mestni občini Novo mesto ter Slovenskim železnicam, d.o.o. odobri sodelovanje pri ustanovitvi Evropskega združenja za teritorialno sodelovanje z imenom »Poti prihodnosti Ljubljana – Novo mesto – Karlovec – Zagreb«, s sedežem v Republiki Sloveniji, Novo mesto, Podbreznik 15

Številka:

Datum:

Na podlagi petega odstavka 21. člena Zakona o Vladi Republike Slovenije (Uradni list RS,
št. [24/05](http://www.uradni-list.si/1/objava.jsp?urlurid=2005823) – uradno prečiščeno besedilo, [109/08](http://www.uradni-list.si/1/objava.jsp?urlurid=20084694), [38/10](http://www.uradni-list.si/1/objava.jsp?urlurid=20101847) – ZUKN, [8/12](http://www.uradni-list.si/1/objava.jsp?urlurid=2012268), [21/13](http://www.uradni-list.si/1/objava.jsp?urlurid=2013787), [47/13](http://www.uradni-list.si/1/objava.jsp?urlurid=20131783) – ZDU-1G, 65/14 in 55/17) in 7. člena Uredbe o izvajanju Uredbe (ES) o ustanovitvi evropskega združenja za teritorialno sodelovanje (Uradni list RS, št. 24/15) v postopku za odobritev sodelovanja pri ustanovitvi evropskega združenja za teritorialno sodelovanje, začetem na podlagi vloge Razvojnega centra Novo mesto, svetovanje in razvoj d. o. o. z dne 13. januarja 2022 in dopolnitvi vloge z dne 14. junija 2022, je Vlada Republike Slovenije na … redni seji dne …. pod točko … izdala naslednjo

O D L O Č B O

1. Razvojnemu centru Novo mesto, svetovanje in razvoj d.o.o. in občinam Škofljica, Grosuplje, Ivančna Gorica, Trebnje, Mirna Peč, Semič, Črnomelj, Metlika in Mestni občini Novo mesto ter Slovenskim železnicam, d.o.o. se odobri sodelovanje pri ustanovitvi Evropskega združenja za teritorialno sodelovanje z imenom »Poti prihodnosti Ljubljana – Novo mesto – Karlovec – Zagreb« s sedežem v Novem mestu, Podbreznik 15.
2. Odobri se izvod predlagane Konvencije Evropskega združenja za teritorialno sodelovanje z imenom »Poti prihodnosti Ljubljana – Novo mesto – Karlovec – Zagreb»/«Putevi budućnosti Ljubljana – Novo mesto – Karlovac – Zagreb,« z omejeno odgovornostjo, z dne 24. 12. 2021.
3. Stroški postopka niso nastali.

O b r a z l o ž i t e v :

I.

Razvojni center Novo mesto, svetovanje in razvoj, d.o.o. je dne 24. 12. 2021 poslal Ministrstvu za javno upravo (v nadaljnjem besedilu: ministrstvo) vlogo za odobritev sodelovanja pri ustanovitvi Evropskega združenja za teritorialno sodelovanje (v nadaljnjem besedilu: EZTS) z imenom »Poti prihodnosti Ljubljana – Novo mesto – Karlovec – Zagreb« s sedežem v Podbreznik 15, 8000 Novo mesto, Republika Slovenija. Razvojni center Novo mesto, svetovanje in razvoj, d.o.o. je vlogi priložil:

* sklepe občinskih svetov, Občine Škofljica, Občine Grosuplje, Občine Ivančna Gorica, Občine Trebnje, Občine Mirna Peč, Mestne občine Novo mesto, Občine Semič, Občine Črnomelj, Občine Metlika o soglasju k pristopu k ustanovitvi EZTS »Poti prihodnosti Ljubljana – Novo mesto – Karlovec – Zagreb«;
* sklep Skupščine Razvojnega centra Novo mesto, svetovanje in razvoj, d.o.o. o soglasju k pristopu k ustanovitvi EZTS »Poti prihodnosti Ljubljana – Novo mesto – Karlovec – Zagreb«;
* predlog Konvencije o ustanovitvi EZTS »Poti prihodnosti Ljubljana – Novo mesto – Karlovec – Zagreb«/»Putevi budućnosti Ljubljana – Novo mesto – Karlovac – Zagreb« z omejeno odgovornostjo«;
* predlog Statuta EZTS »Poti prihodnosti Ljubljana – Novo mesto – Karlovec – Zagreb« / »Putevi budućnosti Ljubljana – Novo mesto – Karlovac – Zagreb«, z omejeno odgovornostjo;
* Odluku Županijske skupštine o utvrdjivanju namjere pristupanja Europskoj grupaciji za teritorialnu suradnju »Putevi bodučnosti Ljubljana – Novo mesto - Karlovac - Zagreb«, z dne 23. 9. 2021;
* Odluku HŽ infrastruktura d.o.o. o potpisivanju Konvencije Europske grupacije za teritorijalnu suradnju (EGTS) s ograničenom odgovornošću »Poti prihodnosti Ljubljana – Novo mesto – Karlovec – Zagreb«/Putevi budućnosti Ljubljana – Novo mesto – Karlovac – Zagreb«, z dne 3. 11. 2021, in naknadno
* sklep Slovenskih železnic, d.o.o. z dne 18. 1. 2022 o pristopu k Evropskemu združenju za teritorialno sodelovanje »Poti prihodnosti Ljubljana – Novo mesto – Karlovec – Zagreb«, ter

 dne 14. junija 2022

* »Odluku Vlade Republike Hrvatske po davanju odobrenja Karlovačkoj županiji i HŽ infrastrukturi d.o.o. za sudjelovanje u Europskoj grupaciji za teritorialnu suradnju pod nazivom » Putevi budučnosti Ljubljana – Novo mesto – Karlovac – Zagreb« i odobrenju Konvencije» Ur broj : 50301-21/32-22-2, dne 3. junija 2022.

Ministrstvo je na podlagi vloge z dne 24. 12. 2021 za odobritev sodelovanja pri ustanovitvi EZTS s sedežem v Republiki Sloveniji ugotovilo, da so v predlogu Konvencije in Statuta EZTS navedeni vsi subjekti, ki so predložili svoje izjave volje o včlanitvi in sodelovanju v EZTS, razen Slovenskih železnic, d.o.o. V dopolnitvi vloge z dne 13. 1. 2022 je zato Razvojni center Novo mesto, svetovanje in razvoj, d. o. o. dopolnil vlogo s sklepom Slovenskih železnic, d.o.o., v katerem poslovodstvo te družbe izjavlja, da se strinja s pristopom k EZTS. Prav tako je v naknadnem postopku s strani vlagatelja dne 14. junija 2022 prejel odločitev Republike Hrvatske o odobritvi sodelovanja njenih subjektov pri ustanovitvi EZTS in odobritvi konvencije tako, da na podlagi navedenega ministrstvo ugotavlja, da je vlagatelj oddal popolno vlogo za odobritev sodelovanja pri ustanovitvi EZTS in je sprejel odločitev, kot sledi iz izreka te odločbe.

 II.

Pravne podlage v postopku za odločanje o odobritvi sodelovanja v združenju so peti odstavek 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?urlurid=2005823) – uradno prečiščeno besedilo, [109/08](http://www.uradni-list.si/1/objava.jsp?urlurid=20084694), [38/10](http://www.uradni-list.si/1/objava.jsp?urlurid=20101847) – ZUKN, [8/12](http://www.uradni-list.si/1/objava.jsp?urlurid=2012268), [21/13](http://www.uradni-list.si/1/objava.jsp?urlurid=2013787), [47/13](http://www.uradni-list.si/1/objava.jsp?urlurid=20131783) – ZDU-1G, [65/14](http://www.uradni-list.si/1/objava.jsp?urlurid=20142739) in 55/17; v nadaljnjem besedilu: ZVRS), Uredba (ES) št. 1082/2006 Evropskega parlamenta in Sveta z dne 5. julija 2006 o ustanovitvi evropskega združenja za teritorialno sodelovanje (EZTS) (UL L št. 210 z dne 31. 7. 2006, str. 19), zadnjič spremenjena z Uredbo (EU) št. 1302/2013 Evropskega parlamenta in Sveta z dne 17. decembra 2013 o spremembi Uredbe (ES) št. 1082/2006 o ustanovitvi evropskega združenja za teritorialno sodelovanje (EZTS), kar zadeva razjasnitev, poenostavitev in izboljšanje ustanavljanja in delovanja takih združenj (UL L št. 347 z dne 20. 12. 2013,
str. 303), (v nadaljnjem besedilu: Uredba 1082/2006/ES) ter Uredba o izvajanju Uredbe (ES) o ustanovitvi evropskega združenja za teritorialno sodelovanje (Uradni list RS, št. 24/15; v nadaljnjem besedilu: uredba).

Peti odstavek 21. člena ZVRS določa, da o imenovanjih in razrešitvah ter v upravnih zadevah iz svoje pristojnosti, kakor tudi o drugih posamičnih zadevah iz svoje pristojnosti, vlada izdaja odločbe.

Uredba 1082/2006/ES določa pogoje in načine ustanovitve EZTS na ozemlju Skupnosti. Opredeljuje pravno obliko, cilje, sestavo EZTS, način ustanovitve, pridobitev pravne osebnosti, nadzor nad upravljanjem javnih sredstev, naloge, ustanovne akte (konvencijo in statut), organizacijo EZTS, proračun, likvidacijo, plačilno nesposobnost, ustavitev plačil in odgovornost, javni interes, prenehanje delovanja EZTS in pristojnosti v pravnih sporih EZTS s tretjimi osebami. Uredba 1082/2006/ES v 3. točki 4. člena določa, da država članica ob upoštevanju svoje ustavne strukture odobri sodelovanje bodočega člana v EZTS, razen če meni, da takšno sodelovanje ali konvencija ni v skladu s to uredbo ali drugim pravom Unije v zvezi z ukrepi in dejavnostmi EZTS ali nacionalno zakonodajo v zvezi s pooblastili in pristojnostmi bodočega člana, ali da takšno sodelovanje ni utemeljeno z razlogi javnega interesa ali javne politike države članice, ali da statut ni skladen s konvencijo. Uredba 1082/2006/ES v členu 8 podrobneje določa obvezne sestavine

konvencije, v členu 9 obvezne sestavine statuta, v členu 10 obvezne organe EZTS.

Uredba o izvajanju Uredbe (ES) o ustanovitvi evropskega združenja za teritorialno sodelovanje (Uradni list RS, št. 24/15) ureja tudi pogoje za registracijo dejavnosti in druge zadeve delovanja EZTS na območju Republike Slovenije, ki jih Uredba 1082/2006/ES prepušča urejanju držav članic Unije. Uredba med drugim določa podrobnejši postopek in pogoje za odobritev sodelovanja v EZTS s sedežem v drugi članici Evropske skupnosti. Skladno z 8. členom uredbe se šteje vloga za odobritev sodelovanja v EZTS, za uradno obvestilo o namenu ustanovitve in sodelovanja v EZTS. Vlogi se priloži predlog konvencije in predlog statuta prihodnjega EZTS ali konvencija in statut obstoječega EZTS. V skladu s 7. členom uredbe odloči vlada z odločbo, s katero se odobri tudi konvencija EZTS. Postopek odobritve sodelovanja pri ustanovitvi in odobritev članstva v EZTS pred izdajo odločbe vodi ministrstvo, pristojno za lokalno samoupravo. V 9. členu uredba določa, da je rok za izdajo odločbe šest mesecev od prejema vloge za odobritev, pri čemer se v ta rok ne všteva čas, ki je potreben za dopolnitev vloge, odgovore na pripombe ali pošiljanje dodatnih informacij, daljših od desetih delovnih dni od prejema zahteve organa, ki vodi postopek.

III.

V postopku izdaje odločbe je bilo ugotovljeno, da ima vloga vse obvezne sestavine, ki jih določa Uredba 1082/2006/ES.

Konvencija vsebuje:

– ime EZTS in njegov registrirani sedež (1. člen),

– obseg ozemlja, na katerem lahko EZTS izvaja naloge (1. člen),

– cilji in naloge EZTS (2. in 3. člen),

* trajanje EZTS in pogoji za prenehanje delovanja (4. in 8. člen),

– seznam članov EZTS (1. člen),

– seznam organov EZTS in njihovih pristojnosti (10., 11., 12., 13. in 14. člen),

* veljavno pravo Unije in nacionalno pravo države članice, kjer ima EZTS registriran sedež,

 za namene razlage in izvajanja konvencije (5. člen),

* veljavno pravo Unije in nacionalno pravo države članice, kjer organi EZTS delujejo

 (5. člen),

* veljavno pravo Unije in nacionalno pravo, ki se neposredno nanašata na dejavnosti

 EZTS, ki se izvajajo v okviru nalog, določenih v konvenciji (5. člen),

* pravila, ki se uporabljajo za osebje EZTS, ter načela v zvezi z ureditvijo upravljanja osebja

 in postopkov zaposlovanja (16. člen),

– ureditev odgovornosti EZTS in njegovih članov v skladu s členom 12 Uredbe 1082/2006/ES (17. člen),

– ustrezno ureditev vzajemnega priznavanja, vključno z ureditvijo za finančni nadzor upravljanja javnih sredstev (18. člen), in

– postopke za sprejemanje statuta ter spreminjanje konvencije, ki izpolnjujejo obveznosti iz členov 4 in 5 Uredbe 1082/2006/ES (19. člen).

Statut vsebuje:

– operativne določbe organov EZTS in njihove pristojnosti ter število predstavnikov članov v ustreznih organih (2., 3., 4., 5., 6. in 7. člen),

– postopke odločanja EZTS (3., 5. in 8. člen),

– delovni jezik ali delovne jezike (1. člen),

– ureditev delovanja (3., 5. in 6. člen),

– postopke glede upravljanja osebja in zaposlovanja (8. člen),

– ureditev finančnih prispevkov članov (9. in 10. člen),

– organ, pristojen za imenovanje neodvisnega zunanjega revizorja računovodskih izkazov EZTS (3., 11. in 12. člen) in

– postopke za spreminjanje statuta, ki izpolnjujejo obveznosti iz členov 4 in 5 Uredbe 1082/2006/ES (13. člen).

Ustanoviteljice Občina Škofljica, Občina Grosuplje, Občina Ivančna Gorica, Občina Trebnje, Občina Mirna Peč, Mestna občina Novo mesto, Občina Semič, Občina Črnomelj, Občina Metlika, Karlovška županija, Razvojni center Novo mesto, d.o.o., Slovenske železnice, d.o.o. in HŽ Infrastruktura, d.o.o. ustanavljajo EZTS z imenom »Poti prihodnosti Ljubljana – Novo mesto – Karlovec – Zagreb« kot javni zavod s statusom pravne osebe z namenom, da bi spodbudili revitalizacijo, modernizacijo ter razvoj čezmejne in regionalne javne železniške infrastrukture z namenom pospeševanja mobilnosti prebivalcev in razvoja gospodarstva ter tako čezmejno povezali območje in zagotovili napredek, trajnostni razvoj in teritorialno kohezijo. Združenje se ustanavlja za nedoločen čas in ima sedež v Novem mestu, v Republiki Sloveniji. Pri izvajanju dejavnosti javnega zavoda se uporablja pravo Republike Slovenije.

Osnovni cilj EZTS je spodbujanje in podpiranje teritorialnega sodelovanja na vseh področjih, ki so vezana na teritorialni razvoj in na krepitev gospodarske, okoljske in socialne kohezije v skrbi za enakopravnost in spoštovanje medsebojne kulture članic. Glavni nalogi EZTS »Poti prihodnosti Ljubljana – Novo mesto – Karlovec – Zagreb«/«Putevi budučnosti – Ljubljana – Novo mesto - Karlovac – Zagreb« sta izvajanje programov teritorialnega sodelovanja in izvajanje operacij in projektov, ki jih Evropska unija podpira prek skladov (ESRR, ESS, KS) ali drugih finančnih mehanizmov (prva naloga), ter oris zasnove za ekonomski razvoj z definicijo skupnih razvojnih interesov in pripravo, oris in koordinacijo skupne razvojne strategije, kot drugo navedena naloga.

Združenje ima za izvajanje svojih nalog pet organov: skupščino, predsednika in podpredsednika, sekretariat, direktorja zavoda in odbore.

Konvencija in statut združenja sta skladna z določbami Uredbe 1082/2006/ES in Uredbe o izvajanju Uredbe (ES) o ustanovitvi evropskega združenja za teritorialno sodelovanje (Uradni list RS, št. 24/15) oziroma nista v nobenem delu v nasprotju z njima. Konvencija in statut združenja tudi nista v nasprotju z zakonodajo Republike Slovenije ter javnim interesom in javnimi politikami Republike Slovenije, v konkretnem postopku pa tudi ni bilo stroškov, zato je izrek te odločbe utemeljen.

PRAVNI POUK:

Zoper to odločbo ni dovoljena pritožba, pač pa je dopustna tožba, ki se vloži v 30 dneh po prejemu te odločbe na Upravno sodišče Republike Slovenije, Fajfarjeva ulica 33, 1000 Ljubljana, pisno neposredno pri navedenem sodišču ali priporočeno po pošti. Tožbi v dveh izvodih je treba priložiti to odločbo v izvirniku ali neoverjeno kopijo.

 Barbara Kolenko Helbl

 Generalna sekretarka

Odločba se vroči:

- Razvojni center Novo mesto, svetovanje in razvoj, d.o.o.

- Občina Škofljica

- Občina Grosuplje

- Občina Ivančna Gorica

- Občina Trebnje

- Občina Mirna Peč

- Mestna občina Novo mesto

- Občina Semič

- Občina Črnomelj

- Občina Metlika

- Slovenske železnice, d.o.o.

V vednost:

- Ministrstvo za javno upravo, Direktorat za lokalno samoupravo, nevladne organizacije in

 politični sistem, Tržaška cesta 21, 1000 Ljubljana